Diari Oficial de la Generalitat Valenciana


Sumari del DOGV 7770, del 28-04-2016 (2016/2851)

Informació pública del projecte d'acord del Consell pel qual es deroga el Pla Especial de Protecció i Reforma Interior del Cabanyal - El Canyamelar (PEPRI) i s'aprova el text refós de les normes urbanístiques transitòries d'urgència per a l'esmentat àmbit del municipi de València.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7770

Data del DOGV
:   28-04-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/2851


Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Anunci

Informació pública del projecte d'acord del Consell pel qual es deroga el Pla Especial de Protecció i Reforma Interior del Cabanyal - El Canyamelar (PEPRI) i s'aprova el text refós de les normes urbanístiques transitòries d'urgència per a l'esmentat àmbit del municipi de València. [2016/2851]  
Per mitjà de publicació en el Diari Oficial de la Comunitat Valenciana de 18 de desembre de 2015 (DOCV núm. 7681), es va obrir un període d'informació pública per espai de 20 dies respecte al projecte d'acord del Consell pel qual es deroga el Pla Especial de Protecció i Reforma Interior del Cabanyal - El Canyamelar (PEPRI) i s'aproven de les normes urbanístiques transitòries d'urgència per a l'esmentat àmbit del municipi de València.  
Presentades determinades al·legacions en l'esmentat termini, i estimades o desestimades aquestes segons resolució del director general d'Ordenació del Territori, Urbanisme i Paisatge de 17 de març de 2016, es va requerir l'Ajuntament de València perquè elaborara un text refós de les normes urbanístiques transitòries d'urgència per al referit àmbit, per això, per mitjà de la present i pel que respecta exclusivament a les modificacions operades respecte al text original, de conformitat amb el que estableix l'article 86 de la Llei 30/1992, de Règim Jurídic de les Administracions Públiques i del Procediment Administratiu Comú, i l'article 105 de la Constitució espanyola, s'obri un període d'informació pública, per espai de 20 dies hàbils, del projecte d'acord del Consell pel qual es deroga el Pla Especial de Protecció i Reforma Interior del Cabanyal - El Canyamelar (PEPRI) i s'aprova el text refós de les normes urbanístiques transitòries d'urgència per a l'esmentat àmbit del municipi de València.  
El projecte de les esmentades normes es pot consultar en les oficines del Servei de Règim Jurídic i Inspecció Territorial de la Direcció General d'Ordenació del Territori, Urbanisme i Paisatge de la Conselleria d'Habitatge, Obres Públiques i Vertebració del Territori, així com també en la pàgina web de la conselleria, http://www.citma.gva.es/web/evaluacion-ambiental-y-territorial.  
Durant l'esmentat termini, comptat a partir de l'endemà de la publicació d'aquest anunci, qualsevol persona física o jurídica podrà formular al·legacions o observacions respecte a les modificacions introduïdes en el text refós, amb l'advertiment que podran no admetre's les que reiteren arguments i redunden en aspectes prèviament informats, les quals hauran de dirigir-se al Servei de Règim Jurídic i Inspecció Territorial de la Direcció General d'Ordenació del Territori, Urbanisme i Paisatge de la Conselleria d'Habitatge, Obres Públiques i Vertebració del Territori (ciutat administrativa 9 d'Octubre, torre 1, carrer Castán Tobeñas, núm. 77, 46029 València).  
  
València, 19 d'abril de 2016.- El director general d'Ordenació del Territori, Urbanisme i Paisatge: José Luis Ferrando Calatayud.